smcproject/ml-wiki-sentences huggingface dataset:
ബ്രിട്ടനിൽ നിന്ന് സ്വാതന്ത്ര്യം നേടിയ ശേഷം, നി വിനു കീഴിലുള്ള ബർമ സോഷ്യലിസ്റ്റ് പ്രോഗ്രാം പാർട്ടി വിദ്വേഷ നയങ്ങൾ സ്വീകരിക്കുകയും 1963 നും 1967 നും ഇടയിൽ 100,000 ചൈനക്കാർക്കൊപ്പം 300,000 ഇന്ത്യൻ വംശജരെ (അവരിൽ പലരും ഹിന്ദുക്കളായിരുന്നു) ബർമ്മയിൽ നിന്ന് പുറത്താക്കുകയും ചെയ്തു.
ബർമ്മയിലെ ജനാധിപത്യ പ്രതിഷേധങ്ങളെ പ്രോത്സാഹിപ്പിക്കുന്ന ഇന്ത്യൻ നയം ഇന്ത്യൻ-വംശജർക്കെതിരായ പീഡനവും ഇന്ത്യയുടെ വടക്കുകിഴക്കൻ സംസ്ഥാനങ്ങളിലെ ഇടതുപക്ഷ ചായ്‌വുള്ള വിമത ഗ്രൂപ്പുകൾക്കുള്ള ബർമീസ് പിന്തുണയും വർദ്ധിപ്പിച്ചു.
ജനസംഖ്യാശാസ്ത്രം Historical Population (Census) Year Pop.
±% 1891 1,71,432 — 1901 2,85,484 +66.5% 1911 3,89,679 +36.5% 1921 4,84,432 +24.3% 1931 5,70,953 +17.9% 1973 1,15,685 −79.7% 1983 1,77,215 +53.2% 2014 2,52,763 +42.6% Source: 2014 Myanmar Census Report: Religion (Vol. 2-C)
ബർമീസ് സെൻസസ് ഡാറ്റ ഹിന്ദുമതം സ്വയം പ്രസ്താവിച്ച വ്യക്തികളെ മാത്രമാണ് റിപ്പോർട്ട് ചെയ്യുന്നത്.
പ്യൂ റിസർച്ച് 2010-ൽ ബർമ്മയിൽ 820,000 മുതൽ 840,000 വരെ ഹിന്ദുക്കൾ ഉണ്ടെന്ന് കണക്കാക്കുന്നു.
സംസ്ഥാനം/പ്രദേശം അനുസരിച്ച് ജനസംഖ്യ
2014 ലെ സെൻസസ് പ്രകാരം സംസ്ഥാനം/പ്രദേശങ്ങൾ അനുസരിച്ച് ഹിന്ദുക്കളുടെ ജനസംഖ്യ.
സംസ്ഥാനം/പ്രദേശം ഹിന്ദുക്കൾ % ബാഗൊ 2% മോൻ 1% യാങ്കോൺ 1% കായിൻ 0.6% റാഖിനെ 0.5% കച്ചിൻ സ്റ്റേറ്റ് 0.4% തനിന്താർയി 0.2% മണ്ഡേല 0.2% കായ 0.1% മാഗ്വെ 0.1% സഗൈങ് 0.1% അയെയാർവാഡി പ്രദേശം 0.1% വംശീയത ബർമീസ്-തമിഴ് ഹിന്ദു സ്ത്രീ ബിന്ദി (മലയാളത്തിൽ പൊട്ട്) ധരിക്കുന്നു, അത് ബർമീസ് വംശജർ ധരിക്കുന്ന തനഖയ്ക്ക് സമാനമാണ്.
പ്രധാനമായും, ബർമീസ് ഇന്ത്യക്കാരാണ് മ്യാൻമറിലെ ഹിന്ദുക്കളുടെ ജനസംഖ്യയിൽ ഭൂരിഭാഗവും.
ബർമീസ് ഇന്ത്യക്കാരുടെ ഇടയിലെ ഹിന്ദുമതത്തിന്റെ ആചാരവും ബുദ്ധമതത്തിന്റെ സ്വാധീനമുള്ളതാണ്.
ഹിന്ദു ദേവതകൾക്ക് പുറമേ, ബുദ്ധനെയും അവർ ആരാധിക്കുന്നു, മ്യാൻമറിലെ പല ഹിന്ദു ക്ഷേത്രങ്ങളിലും ബുദ്ധന്റെ പ്രതിമകളുണ്ട്.
ബർമീസ് ഇന്ത്യക്കാരിൽ മ്യാൻമർ തമിഴർ, ബംഗാളികൾ, ഒഡിയകൾ തുടങ്ങിയവർ ഉൾപ്പെടുന്നു.
മ്യാൻമറിലെ ഭൂരിഭാഗം മെയ്റ്റികളും (അല്ലെങ്കിൽ മണിപ്പൂരി) ഹിന്ദുമതം ആചരിക്കുന്നു.
അവർ 1819 മുതൽ 1825 വരെ മണിപ്പൂരി-ബർമീസ് യുദ്ധ കാലത്ത് മണിപ്പൂരിൽ നിന്ന് ബർമ്മയിലേക്ക് കൊണ്ടുവന്ന നിർബന്ധിത തൊഴിലാളികളുടെ പരമ്പരയാണ്.
മണിപ്പൂരികൾ മണ്ഡലൈ , സഗൈങ്, അമരപുര പ്രദേശങ്ങളിലെ 13 ഊരുകളിൽ കേന്ദ്രീകരിച്ചിരിക്കുന്നു.
മണിപ്പൂരികൾ നിങ്തി നദിക്കരയിലും മണിപ്പൂരിന്റെ അതിർത്തി പ്രദേശങ്ങളിലും കാണപ്പെടുന്നു.
മ്യാൻമറിലെ പല നേപ്പാളി സംസാരിക്കുന്ന ബർമീസ് ഗൂർഖകളും ഹിന്ദുമതം ആചരിക്കുന്നു.
കൊളോണിയൽ കാലത്ത് ബ്രിട്ടീഷ് സൈന്യത്തോടൊപ്പം ബർമീസ് ഗൂർഖകളും വന്നു.
ബർമീസ് ഗൂർഖ നിർമ്മിച്ച ഏകദേശം 250 ഹിന്ദു ക്ഷേത്രങ്ങളുണ്ട്, അതിൽ 30 ക്ഷേത്രങ്ങൾ മൊഗോക്ക് സിറ്റിയിലെ മാൻഡലേ മേഖലയിൽ മാത്രമാണുള്ളത്.
100 വർഷത്തിലധികം പഴക്കമുള്ള മൂന്ന് മുതൽ അഞ്ച് വരെ ക്ഷേത്രങ്ങൾ ഇവിടെയുണ്ട്.
ബംഗാളി ഹിന്ദുക്കളുടെ ഒരു ചെറിയ ന്യൂനപക്ഷവും ഹിന്ദുമതം ആചരിക്കുന്നു.
1983 ലെ സെൻസസിനായാണ് വംശീയ വിവരങ്ങൾ അവസാനമായി ശേഖരിച്ചത്, അതിനുശേഷം വംശീയതയുമായി ബന്ധപ്പെട്ട സ്ഥിതിവിവരക്കണക്കുകൾ മ്യാൻമർ സെൻസസ് വകുപ്പ് പ്രസിദ്ധീകരിച്ചില്ല.
1983-ൽ 428,428 ഇന്ത്യക്കാരും 42,140 പാക്കിസ്ഥാനികളും 567,985 റോഹിങ്ക്യകളും 28,506 നേപ്പാളികളും ഉണ്ടായിരുന്നു.
മതപാരമ്പര്യങ്ങളിലെ പരസ്‌പരമുള്ള ഓവർലാപ്പ് കാരണം, 1983 ലെ സെൻസസ് സമയത്ത് ചില ഹിന്ദുക്കൾ ബുദ്ധമതക്കാരായി റിപ്പോർട്ട് ചെയ്യപ്പെട്ടിരിക്കാം.
1983-ൽ (177,215) റിപ്പോർട്ട് ചെയ്യപ്പെട്ട ഹിന്ദുക്കളുടെ എണ്ണം കുറവായത് ഇത് കൊണ്ടായിരിക്കാം.
1983 ലെ സെൻസസ് റിപ്പോർട്ട് അനുസരിച്ച്, വംശീയ ഇന്ത്യക്കാരിൽ 27.10% ബുദ്ധമതക്കാരും 33.64% ഹിന്ദുവും 32.71% മുസ്ലീങ്ങളും 4.44% ക്രിസ്ത്യാനിയും 2.10% മറ്റുള്ളവരും ആണെന്ന് റിപ്പോർട്ട് ചെയ്യുന്നു.
വംശീയ ബർമ്മികൾക്കിടയിൽ, സെൻസസ് റിപ്പോർട്ട് പ്രകാരം മൂവായിരം ഹിന്ദുക്കൾ ഉണ്ട്.
1983-ൽ റിപ്പോർട്ട് ചെയ്യപ്പെട്ട 174,401 ഹിന്ദുക്കളിൽ, വംശീയത ഇപ്രകാരമായിരുന്നു: ഇന്ത്യക്കാർ - 143,545, ചൈനീസ് - 43, മിശ്രവംശം - 4,882, പാക്കിസ്ഥാനി - 567, ബംഗ്ലാദേശി - 865, നേപ്പാളികൾ - 17,410, മറ്റ് വിദേശികൾ - 674, കയാച്ച് - 679 - 3, കാരെൻ - 55, ചിൻ - 155, ബർമീസ് - 2,988, മോൺ - 27, റാഖൈൻ - 99, ഷാൻ - 69, മറ്റ് തദ്ദേശീയർ - 2,966.
സമകാലിക നില മ്യാൻമറിലെ യാങ്കൂണിൽ നിന്നുള്ള ഹിന്ദു ക്ഷേത്ര ഘോഷയാത്ര.
ബർമ്മയിൽ ഭൂരിപക്ഷമായ ബുദ്ധമത സംസ്കാരത്തിൽ പോലും ഹിന്ദുമതത്തിന്റെ വശങ്ങൾ ഇന്നും തുടരുന്നു.
ഉദാഹരണത്തിന്, ആരാധിക്കപ്പെടുന്ന തഗ്യാമിന്റെ ഉത്ഭവം ഹിന്ദു ദൈവമായ ഇന്ദ്രനിൽ നിന്നാണ്.
യാമ സത് ദൌ എന്ന രാമായണത്തിന്റെ ബർമീസ് അഡാപ്റ്റേഷൻ ഉൾപ്പെടെ, ബർമീസ് സാഹിത്യവും ഹിന്ദുമതത്താൽ സമ്പന്നമാണ്.
വിദ്യയുടെ ദേവതയായ സരസ്വതിയെ (ബർമീസ് ഭാഷയിൽ തുയത്താടി എന്നറിയപ്പെടുന്നു), പരീക്ഷകൾക്ക് മുമ്പ് ആരാധിക്കുന്നു.
ശിവനെ പരമിസ്വ എന്ന് വിളിക്കുന്നു; വിഷ്ണുവിനെ വിത്താനോ എന്നും വിളിക്കുന്നു.
ആധുനിക മ്യാൻമറിൽ, ഭൂരിഭാഗം ഹിന്ദുക്കളും കാണപ്പെടുന്നത് യാങ്കൂണിലെയും മണ്ഡലേയിലെയും നഗര കേന്ദ്രങ്ങളിലാണ്.
പുരാതന ഹിന്ദു ക്ഷേത്രങ്ങൾ ബർമ്മയുടെ മറ്റ് ഭാഗങ്ങളിലും കാണാം.
ഉദാഹരണത്തിന് ബഗാനിലെ വിഷ്ണുവിന് സമർപ്പിച്ചിരിക്കുന്ന 11-ാം നൂറ്റാണ്ടിലെ നാഥ്‌ലോങ് ക്യാങ് ക്ഷേത്രം.
മ്യാൻമറിൽ ഇസ്‌കോൺ (ഹരേ കൃഷ്ണ) സാന്നിധ്യവുമുണ്ട്.
400 ഓളം അനുയായികളുള്ള മൈറ്റ്കിനയിലാണ് ഏറ്റവും വലിയ ഹരേ കൃഷ്ണ സമൂഹം ഉള്ളത്.
പൊതു അവധികൾ
മ്യാൻമറിൽ ദീപാവലി പൊതു അവധിയാണ്.
ഹിന്ദുക്കളുടെ പീഡനം ഖ മൗങ് സെയ്ക് കൂട്ടക്കൊലയിൽ കൊല്ലപ്പെട്ട കുടുംബാംഗങ്ങളുടെ മൃതദേഹങ്ങൾ തിരിച്ചറിയാൻ ഹിന്ദു ഗ്രാമവാസികൾ ഒത്തുകൂടുന്നു.
ബ്രിട്ടനിൽ നിന്ന് സ്വാതന്ത്ര്യം നേടിയ ശേഷം, നെ വിനു കീഴിലുള്ള ബർമ സോഷ്യലിസ്റ്റ് പ്രോഗ്രാം പാർട്ടി വിദ്വേഷ നയങ്ങൾ സ്വീകരിക്കുകയും 1963 നും 1967 നും ഇടയിൽ ബർമ്മയിൽ നിന്ന് 100,000 ചൈനക്കാർക്കൊപ്പം 300,000 ഇന്ത്യൻ വംശജരെ (അവരിൽ പലരും ഹിന്ദുക്കളും സിഖുകാരും ബുദ്ധമതക്കാരും മുസ്ലീങ്ങളും ഉൾപ്പെട്ടവരുമായിരുന്നു) പുറത്താക്കുകയും ചെയ്തു.
2017 ഓഗസ്റ്റ് 25 ന്, മ്യാൻമറിലെ റാഖൈൻ സ്റ്റേറ്റിലെ വടക്കൻ മൗംഗ്‌ഡോ ജില്ലയിലെ ഖ മൗംഗ് സെയ്‌ക് എന്നറിയപ്പെടുന്ന ഒരു ക്ലസ്റ്ററിലെ ഗ്രാമങ്ങൾ അരാകൻ റോഹിങ്ക്യ സാൽവേഷൻ ആർമിയിലെ (ARSA) റോഹിങ്ക്യ മുസ്‌ലിംകൾ ആക്രമിച്ചു.
ഇതിനെ ഖാ മൗങ് സെയ്ക് കൂട്ടക്കൊല എന്നാണ് വിളിച്ചിരുന്നത്.
99 ഓളം ഹിന്ദുക്കൾ അന്ന് കൊല്ലപ്പെട്ടതായി ആംനസ്റ്റി ഇന്റർനാഷണൽ അറിയിച്ചു.
റോഹിങ്ക്യൻ ഭീകരർ കാരണമുണ്ടായ റോഹിങ്ക്യ വിരുദ്ധ വികാരത്തെ ഭയന്ന് ഈ റോഹിങ്ക്യൻ ഹിന്ദുക്കൾ ചിറ്റഗോണിയൻ എന്ന് സ്വയം വിളിക്കുന്നു.
ചില മാധ്യമ അക്കൗണ്ടുകൾ പ്രകാരം- മ്യാൻമറിലും ബംഗ്ലാദേശി അഭയാർത്ഥി ക്യാമ്പുകളിലും റോഹിങ്ക്യകളിൽ നിന്ന് റോഹിങ്ക്യ ഹിന്ദുക്കൾ (പ്രത്യേകിച്ച് സ്ത്രീകൾ) നിർബന്ധിത തട്ടിക്കൊണ്ടുപോകലും മതപരമായ ദുരുപയോഗവും "നിർബന്ധിത മതപരിവർത്തനങ്ങളും" നേരിട്ടിട്ടുണ്ട്.
ഹിന്ദു സംഘടനകളും ക്ഷേത്രങ്ങളും
മ്യാൻമർ ഹിന്ദു സെൻട്രൽ കൗൺസിലും സനാതൻ ധർമ്മ സ്വയംസേവക് സംഘവുമാണ് മ്യാൻമറിലെ രണ്ട് വലിയ ഹിന്ദു സംഘടനകൾ.
ഗൂർഖ ഹിന്ദുക്കളെ പ്രതിനിധീകരിക്കുന്ന മറ്റൊരു ഹിന്ദു സംഘടനയാണ് ഓൾ മ്യാൻമർ ഗൂർഖ ഹിന്ദു റിലിജ്യസ് അസോസിയേഷൻ.
ഇസ്‌കോണിന് മ്യാൻമറിൽ 12 കേന്ദ്രങ്ങളും സയ്യവാദിയിൽ ബ്രഹ്മചാരികൾക്ക് മത വിദ്യാഭ്യാസം നൽകുന്ന ഒരു സ്‌കൂളുമുണ്ട് മ്യാൻമറിലെ പ്രധാന ഹൈന്ദവ ക്ഷേത്രങ്ങൾ നാത്‌ലാങ് ക്യോങ് ക്ഷേത്രം ശ്രീ കാളി ക്ഷേത്രം, ബർമ്മ ശ്രീ വരത രാജ പെരുമാൾ ക്ഷേത്രം ശ്രീ മഹാലക്ഷ്മി ക്ഷേത്രം ശ്രീ കാളി അമ്മൻ ക്ഷേത്രം കർതായ്രി ക്ഷേത്രം ശ്രീ രാധാ മണ്ഡലേശ്വര ക്ഷേത്രം ശ്രീരാമക്ഷേത്രം ശ്രീ ഗണേശ ക്ഷേത്രം ഇതും കാണുക ഹിന്ദുമതം ബംഗ്ലാദേശിൽ ഹിന്ദുമതം ഇന്ത്യയിൽ ഹിന്ദുമതം പശ്ചിമബംഗാളിൽ ഹിന്ദുമതം വിയറ്റ്നാമിൽ മതവിശ്വാസം മ്യാൻമാറിൽ ബർമ്മീസ് ഇന്ത്യക്കാർ മ്യാൻമാറി ബംഗാളി ഹിന്ദുക്കൾ അവലംബം ഗ്രന്ഥസൂചിക പുറം കണ്ണികൾ
ഹീറോ മോട്ടോകോർപ് ഇംഗ്ലീഷ് വിലാസം https://ml.wikipedia.org/wiki/Hero_MotoCorp
ന്യൂഡൽഹി ആസ്ഥാനമായുള്ള ഒരു ഇന്ത്യൻ ബഹുരാഷ്ട്ര മോട്ടോർ സൈക്കിൾ സ്കൂട്ടർ നിർമ്മാതാവ് ആണ് ഹീറോ മോട്ടോകോർപ് ലിമിറ്റഡ് (മുമ്പ് ഹീറോ ഹോണ്ട) .
ഇന്ത്യയിലെയും ലോകത്തിലെയും ഏറ്റവും വലിയ ഇരുചക്ര വാഹന നിർമാതാക്കളാണ് കമ്പനി.
കമ്പനിക്ക് ഇന്ത്യയിലെ ഇരുചക്ര വാഹന വ്യവസായത്തിൽ 37.1% വിപണി വിഹിതമുണ്ട്.
27 മേയ് 2021 പ്രകാരം കമ്പനിയുടെ വിപണി മൂലധനം 59600 കോടി രൂപ ആയിരുന്നു.
2021 ജനുവരിയിൽ ഹീറോ മോട്ടോകോർപ്പിന്റെ ഉത്പാദനം 10 കോടി (100 മില്യൺ) പിന്നിട്ടു.
2021 ലെ കണക്ക് പ്രകാരം നിർമാണത്തിൽ 10 കോടി പിന്നിട്ട ഏക ഇന്ത്യൻ ഓട്ടോമൊബൈൽ ബ്രാൻഡ് ആണ് ഹീറോ.
ഇന്ത്യയിലെ ഹീറോ സൈക്കിൾസിന്റെയും (ചിലപ്പോൾ ഹീറോ ഗ്രൂപ്പ് എന്ന് വിളിക്കപ്പെടുന്നു) ജപ്പാനിലെ ഹോണ്ടയുടെയും സംയുക്ത സംരംഭമായി 1984 ൽ ആണ് ഹീറോ ഹോണ്ട പ്രവർത്തനം ആരംഭിച്ചത്.
ഹീറോ മോട്ടോകോർപ്പ് അതിന്റെ രക്ഷാകർതൃ വിഭാഗമായ ഹീറോ ഇൻവെസ്റ്റ്‌മെന്റ് പ്രൈവറ്റ് ലിമിറ്റഡിന്റെ നിക്ഷേപ വിഭാഗത്തെ ഓട്ടോമേക്കർ വിഭാഗവുമായി ലയിപ്പിക്കാനുള്ള നിർദ്ദേശത്തിന് 2012 ജൂണിൽ അംഗീകാരം നൽകി.
ഹീറോ ഹോണ്ടയിൽ നിന്ന് പിരിഞ്ഞ് 18 മാസത്തിന് ശേഷമാണ് ഈ തീരുമാനം എടുത്തത്.
മുഞ്ജൽ സഹോദരന്മാർ അവരുടെ മുൻനിര കമ്പനിയായ ഹീറോ സൈക്കിൾസ് ലിമിറ്റഡിനായി ഉപയോഗിക്കുന്ന ബ്രാൻഡ് നാമമാണ് "ഹീറോ".
ഹീറോ ഗ്രൂപ്പിന്റെയും ഹോണ്ട മോട്ടോർ കമ്പനിയുടെയും സംയുക്ത സംരംഭമായി 1984 ൽ ഹീറോ ഹോണ്ട മോട്ടോഴ്‌സ് ലിമിറ്റഡ് ഇന്ത്യയിലെ ധരുഹേരയിൽ ആരംഭിച്ചു.
മുഞ്ജൽ കുടുംബവും ഹോണ്ട ഗ്രൂപ്പും കമ്പനിയുടെ 26% ഓഹരികൾ സ്വന്തമാക്കി.
1980 കളിൽ കമ്പനി ഇന്ധനചിലവും വിലയും കുറഞ്ഞ മോട്ടോർസൈക്കിളുകൾ ഇന്ത്യയിൽ അവതരിപ്പിച്ചു.
മോട്ടോർസൈക്കിളിന്റെ ഇന്ധനക്ഷമതയെ ഊന്നിപ്പറഞ്ഞ 'ഫിൽ ഇറ്റ് - ഷട്ട് ഇറ്റ് - ഫൊർഗെറ്റ് ഇറ്റ്' എന്ന മുദ്രാവാക്യത്തെ അടിസ്ഥാനമാക്കിയുള്ള ഒരു ജനപ്രിയ പരസ്യ കാമ്പെയ്ൻ തുടക്കം മുതൽ കമ്പനിയെ ഇരട്ട അക്കത്തിൽ വളരാൻ സഹായിച്ചു.
2001 ൽ ഇത് ഇന്ത്യ ഇന്ത്യയിലും ആഗോളതലത്തിലും രണ്ടാമത്തെ വലിയ ഇരുചക്ര വാഹന നിർമാണ കമ്പനിയായി.
ഏകദേശം 26 വർഷത്തോളം (1984–2010) ഹീറോ മോട്ടോകോർപ്പ് (മുമ്പത്തെ ഹീറോ ഹോണ്ട) അവരുടെ ബൈക്കുകളിൽ ഉപയോഗിച്ച സാങ്കേതികവിദ്യ ജാപ്പനീസ് കൌണ്ടർ ഹോണ്ടയിൽ നിന്നുള്ളതായിരുന്നു.
ഹോണ്ട സംയുക്ത സംരംഭത്തിന്റെ അവസാനവും പേരുമാറ്റലും ഹീറോ ഹോണ്ട പാഷൻ ഹീറോ കരിഷ്മ ആർ
2010 ഡിസംബറോടെ ഹീറോ ഗ്രൂപ്പ് ഓഫ് ഇന്ത്യയും ജപ്പാനിലെ ഹോണ്ടയും ഒരുമിച്ചുള്ള സംരംഭം ഘട്ടംഘട്ടമായി അവസാനിപ്പിക്കാൻ ഹീറോ ഹോണ്ട ഗ്രൂപ്പിന്റെ ഡയറക്ടർ ബോർഡ് തീരുമാനിച്ചിരുന്നു.
അതിൻ പ്രകാരം ജെ വി ഹീറോ ഹോണ്ടയിലെ ഹോണ്ടയുടെ 26% ഓഹരി ഹീറോ ഗ്രൂപ്പ് വാങ്ങി.
സംയുക്ത സംരംഭത്തിൽ ഹീറോ ഗ്രൂപ്പിന് അന്താരാഷ്ട്ര വിപണികളിലേക്ക് ( നേപ്പാൾ , ബംഗ്ലാദേശ്, ശ്രീലങ്ക ഒഴികെ) കയറ്റുമതി ചെയ്യാൻ കഴിഞ്ഞിരുന്നില്ല, എന്നാൽ സംയുക്ത സംരംഭം അവസാനിച്ചതോടെ ഹീറോ ഗ്രൂപ്പിന് അന്താരാഷ്ട്രവിപണിയിൽ കയറ്റുമതി ചെയ്യാമെന്നായി.
തുടക്കം മുതൽ, ഹീറോ ഗ്രൂപ്പ് അവരുടെ ബൈക്കുകളിലെ സാങ്കേതികവിദ്യയ്ക്കായി ജാപ്പനീസ് പങ്കാളി ഹോണ്ടയെ ആശ്രയിച്ചിരുന്നു.
പുതിയ കമ്പനിയുടെ രൂപീകരണം
കമ്പനിയുടെ പേര് 2011 ജൂലൈ 29 ന് ഹീറോ ഹോണ്ട മോട്ടോഴ്‌സ് ലിമിറ്റഡിൽ നിന്ന് ഹീറോ മോട്ടോകോർപ്പ് ലിമിറ്റഡായി മാറ്റി.
ഹീറോ മോട്ടോകോർപ്പിന്റെ പുതിയ ബ്രാൻഡ് ഐഡന്റിറ്റിയും ലോഗോയും വികസിപ്പിച്ചെടുത്തത് ബ്രിട്ടീഷ് കമ്പനിയായ വോൾഫ് ഒലിൻസാണ് .
ഇംഗ്ലണ്ടും ഇന്ത്യയും തമ്മിലുള്ള മൂന്നാമത്തെ ടെസ്റ്റ് മത്സരത്തോട് അനുബന്ധിച്ച് 2011 ഓഗസ്റ്റ് 9 ന് ലണ്ടനിൽ ലോഗോ പുറത്തിറക്കി.
ഹീറോ മോട്ടോകോർപ്പിന് ഇപ്പോൾ ലാറ്റിൻ അമേരിക്ക , ആഫ്രിക്ക , പശ്ചിമേഷ്യ എന്നിവിടങ്ങളിലേക്ക് കയറ്റുമതി ചെയ്യാൻ കഴിയും.
ഹോണ്ട അംഗീകരിച്ച വെണ്ടർമാർക്ക് പകരം ഏതെങ്കിലും വെണ്ടറെ ഘടകങ്ങൾക്കായി ഉപയോഗിക്കാൻ ഹീറോയ്ക്ക് സ്വാതന്ത്ര്യമുണ്ട്.
21 ഏപ്രിൽ 2014 ന്, ഹീറോ മോട്ടോകോർപ്, നിതൊൽ-നിലൊയ് ഗ്രൂപ്പുമായി ചേർന്ന് ബംഗ്ലാദേശിൽ ഒരു പ്ലാന്റ് നിർമ്മിക്കുന്നതിനായി ₹ 254 കോടിയുടെ പ്ലാൻ പ്രഖ്യാപിച്ചു.
"എച്ച്എംസിഎൽ നിലോയ് ബംഗ്ലാദേശ് ലിമിറ്റഡ്" എന്ന പേരിൽ 2017 ൽ പ്ലാന്റ് ഉത്പാദനം ആരംഭിച്ചു.
മാനുഫാക്ചറിംഗ് കമ്പനിയുടെ ഓഹരിയുടെ 55% ഹീറോ മോട്ടോകോർപ്പും ബാക്കി 45% നിലോയ് മോട്ടോഴ്‌സും ( നിറ്റോൾ-നിലോയ് ഗ്രൂപ്പിന്റെ അനുബന്ധ സ്ഥാപനമാണ്) സ്വന്തമാക്കി.
ഹീറോ ഡോൺ ഒഴികെയുള്ള 110 സിസി ബൈക്കുകൾക്കായി 2014 ൽ 100 സിസി എഞ്ചിൻ ശ്രേണി അപ്‌ഡേറ്റുചെയ്‌തു.
ഇക്വിറ്റി നിക്ഷേപങ്ങൾ
ജൂലൈ 2013-ൽ, എച്ച്‍എംസി എറിക് ബ്യൂൾ റേസിംഗിന്റെ 49.2% ഓഹരി ഏറ്റെടുത്തു.
2015 ൽ പാപ്പരത്തത്തിനായി ഇബി‌ആർ ഫയൽ ചെയ്യുകയും ഹീറൊ മോട്ടോർകോർപ്പ് 18.2 കോടി രൂപയ്ക്ക് ചില സ്വത്തുക്കൾ സ്വന്തമാക്കുകയും ചെയ്തു.
എച്ച്‍എംസി സീരീസ് ബി റൌണ്ട് ഫണ്ടിങ്ങ് ആയി ഒക്ടോബർ 2016 ന് ഇലക്ട്രിക് സ്കൂട്തർ നിർമ്മിക്കുന്ന സ്റ്റർട്ടപ് കമ്പനിയായ അതർ എനർജിയിൽ 205 കോടി നിക്ഷേപിച്ച് 32.31 % ഓഹരി സ്വന്തമാക്കി.
130 കോടി രൂപ (19 മില്യൺ യുഎസ് ഡോളർ) കൂടി നിക്ഷേപിച്ച് ആതർ എനർജിയിലെ എച്ച്എംസി വിഹിതം 2016 ൽ 34.58 ശതമാനമായി ഉയർത്തി.
ഹീറോ മോട്ടോകോർപ്പിന് ധാരുഹീര, ഗുരുഗ്രാം , നീംറാണ,, ഹരിദ്വാർ , ഹലൊൽ എന്നിവിടങ്ങളിലായി അഞ്ച് നിർമ്മാണ യൂണിറ്റുകളുണ്ട്.
പ്രതിവർഷം 76 ലക്ഷം ഇരുചക്ര വാഹനങ്ങളുടെ ഉൽപാദന ശേഷി ഈ പ്ലാന്റുകളിലുണ്ട്.
ഹീറോ മോട്ടോർ കോർപ്പിന്  രാജ്യത്താകമാനമായി 6000 ഡീലർഷിപ്പും, സർവ്വീസ് പോയിന്റുകളുമുള്ള നെറ്റ്വർക്ക് ഉണ്ട്.
മുൻപ് ഹീറോ ഹോണ്ട പാസ്‌പോർട്ട് പ്രോഗ്രാം എന്നും ഇപ്പോൾ ഹീറൊ ഗുഡ്ലൈഫ് പ്രോഗ്രാം എന്നും വിളിക്കപ്പെടുന്ന ഉപഭോക്തൃ ലോയൽറ്റി പ്രോഗ്രാം 2000 മുതൽ ഉണ്ട്.
2020 മാർച്ച് 31 ലെ കണക്കനുസരിച്ച് കമ്പനിയുടെ 8 ലോകോത്തര ഉൽ‌പാദന കേന്ദ്രങ്ങളിൽ ആയി 9.1 ദശലക്ഷം യൂണിറ്റ് ഉത്പാദന ശേഷി ഉണ്ട്.
ഈ ഉൽ‌പാദന കേന്ദ്രങ്ങൾ കൂടാതെ ജർമ്മനിയിലും ജയ്പൂരിലും യഥാക്രമം 2 അത്യാധുനിക ഗവേഷണ-വികസന കേന്ദ്രങ്ങളുമുണ്ട്.
ഹീറോ മോട്ടോകോർപ്പിന്, മുഞ്ജൽ ഷോവ, എജി ഇൻഡസ്ട്രീസ്, സൺബീം ഓട്ടോ, റോക്ക്മാൻ ഇൻഡസ്ട്രീസ്, സത്യം ഓട്ടോ കംപണന്റ്സ് (അതിന്റെ ഭൂരിഭാഗം ഘടകങ്ങളും നൽകുന്നു) എന്നീ അഞ്ച് സംയുക്ത സംരംഭങ്ങളോ അസോസിയേറ്റ് കമ്പനികളോ ഉണ്ട്.
1984 ൽ ഹോണ്ടയുമായി പിരിഞ്ഞ ശേഷം 2013 മാർച്ച് വരെ കമ്പനി 7 കോടി  ഇരുചക്രവാഹനങ്ങൾ വിറ്റു.
2012 ൽ മാത്രം 60.7 ലക്ഷം ഇരുചക്രവാഹനങ്ങൾ വിറ്റു, അതിൽ 55 ലക്ഷം മോട്ടോർ സൈക്കിളുകളാണ്.
രണ്ടാമത്തെയും മൂന്നാമത്തെയും നാലാമത്തെയും ഇരുചക്ര വാഹന കമ്പനികൾ ഒരുമിച്ച് വിൽക്കുന്നതിനേക്കാൾ കൂടുതൽ ഇരുചക്രവാഹനങ്ങൾ ഹീറോ മോട്ടോകോർപ്പ് വിൽക്കുന്നു.
അതിന്റെ ഏറ്റവും ജനപ്രിയ ബൈക്ക് ആയ ഹീറോ സ്പ്ലെൻഡർ പ്രതിവർഷം 10 ലക്ഷത്തിലധികം യൂണിറ്റുകൾ വിൽക്കുന്നു.
2019 ൽ ഹീറോ മോട്ടോകോർപ്പ് 78 ലക്ഷത്തിലധികം യൂണിറ്റുകൾ വിറ്റു, ഇത് ലോകത്തിലെ ഏതൊരു ഇരുചക്ര വാഹന കമ്പനിയും വിറ്റതിൽ വെച്ച് ഏറ്റവുമധികം ആണ്.
2018 സെപ്റ്റംബർ മാസത്തിൽ കമ്പനി 7,69,000 യൂണിറ്റുകൾ വിറ്റ് അതിന്റെ ഏറ്റവും മികച്ച പ്രതിമാസ പ്രകടനം രജിസ്റ്റർ ചെയ്തു.
2018 ഏപ്രിൽ - ജൂൺ പാദത്തിൽ  21 ലക്ഷത്തിലധികം  യൂണിറ്റുകൾ വിറ്റുകൊണ്ട് കമ്പനി ഏറ്റവും മികച്ച ത്രൈമാസ പ്രകടനം രേഖപ്പെടുത്തി.
2021 ഫെബ്രുവരിയിൽ 0.9 ശതമാനം വളർച്ചയോടെ 484,405 യൂണിറ്റുകൾ ഹീറോ മോട്ടോകോർപ്പ് വിറ്റു.
ഹീറോ മോട്ടോകോർപ്പ് ഒരു ഓൺലൈൻ വെർച്വൽ ഷോറൂം അവതരിപ്പിച്ചു.
കമ്പനിയുടെ മോട്ടോർസൈക്കിളുകളെയും സ്കൂട്ടറുകളെയും ഡിജിറ്റലായി കണ്ടെത്താനും വാങ്ങാനും വെർച്വൽ ഷോറൂം ഉപഭോക്താക്കളെ പ്രാപ്തമാക്കും.
ലിസ്റ്റിംഗുകളും ഷെയർഹോൾഡിംഗും
ഹീറോ മോട്ടോകോർപ്പിന്റെ ഇക്വിറ്റി ഷെയറുകൾ ബോംബെ സ്റ്റോക്ക് എക്സ്ചേഞ്ച് , , നാഷണൽ സ്റ്റോക്ക് എക്സ്ചേഞ്ച് ഓഫ് ഇന്ത്യ , എന്നിവയിൽ പട്ടികപ്പെടുത്തിയിട്ടുണ്ട്, നാഷണൽ സ്റ്റോക്ക് എക്സ്ചേഞ്ചിൽ ഇത് നിഫ്റ്റി 50 ന്റെ ഘടകമാണ്.
2013 ഡിസംബർ 31 ലെ കണക്കുപ്രകാരം, പ്രമോട്ടർമാരായ മുഞ്ജൽ ഫാമിലി ഹീറോ മോട്ടോകോർപ്പിൽ 40% ഓഹരി ഓഹരികൾ കൈവശപ്പെടുത്തി.
61,000 വ്യക്തിഗത ഓഹരിയുടമകൾ ഏകദേശം 7.44% ഓഹരികൾ കൈവശം വച്ചിട്ടുണ്ട്.
വിദേശ സ്ഥാപന നിക്ഷേപകർ ഏകദേശം 30% ഓഹരികൾ കൈവശം വച്ചിട്ടുണ്ട്.
ഓഹരിയുടമകൾ (2020 മാർച്ച് 31 വരെ) ഷെയർഹോൾഡിംഗ് പ്രമോട്ടർ ഗ്രൂപ്പ് 34.60% വിദേശ സ്ഥാപന നിക്ഷേപകർ (FII) 34.3% പ്രവാസി ഇന്ത്യക്കാർ (എൻ‌ആർ‌ഐ) 0.4% ഇന്ത്യൻ പബ്ലിക് 8.30% ഇൻഷുറൻസ് കമ്പനികൾ 8.30% മ്യൂച്വൽ ഫണ്ടുകൾ / യുടിഐ 8.20% ബോഡീസ് കോർപ്പറേറ്റ് 1.40% ധനകാര്യ സ്ഥാപനങ്ങൾ / ബാങ്കുകൾ 2.00% മറ്റുള്ളവർ 2.50% ആകെ 100.0% ജീവനക്കാർ
2014 മാർച്ച് 31 ലെ കണക്കനുസരിച്ച് കമ്പനിയിൽ 6,782 ജീവനക്കാരുണ്ടായിരുന്നു, അതിൽ 66 പേർ  (1.1%) സ്ത്രീകളാണ്.
ആ തീയതി പ്രകാരം കമ്പനിയിൽ 13,800 താൽക്കാലിക ജീവനക്കാർ ഉണ്ട്.
2012–13 സാമ്പത്തിക വർഷത്തിൽ കമ്പനിയുടെ അറ്റൻഷൻ നിരക്ക് 5.1% ആയിരുന്നു.
2012-13 സാമ്പത്തിക വർഷത്തിൽ ജീവനക്കാരുടെ ആനുകൂല്യങ്ങൾക്കായി കമ്പനി ചെലവഴിച്ചത് ₹ 8.210 കോടി രൂപയാണ്.
അവാർഡുകളും അംഗീകാരങ്ങളും ലോകത്തിലെ ഏറ്റവും ബഹുമാന്യരായ 200 കമ്പനികളുടെ 2006 ലെ ഫോബ്‌സ് പട്ടികയിൽ ഹീറോ ഹോണ്ട മോട്ടോഴ്‌സിന് # 108 ആം സ്ഥാനം ലഭിച്ചു.
ട്രസ്റ്റ് റിസർച്ച് അഡ്വൈസറി പ്രസിദ്ധീകരിച്ച ബ്രാൻഡ് ട്രസ്റ്റ് റിപ്പോർട്ട് ഇന്ത്യയിലെ ഏറ്റവും വിശ്വസനീയമായ ബ്രാൻഡുകളിൽ ഏഴാം സ്ഥാനത്ത് ഹീറോ ഹോണ്ടയെ ഉൾപ്പെടുത്തി.
ഓട്ടോ ഇന്ത്യ ബെസ്റ്റ് ബ്രാൻഡ് അവാർഡ് 2012 ൽ ഇരുചക്രവാഹന വിഭാഗത്തിൽ 'ബെസ്റ്റ് വാല്യു ഫോർ മണി', 'ബെസ്റ്റ് അഡ്വറ്റൈസിങ്' എന്നിവയ്ക്കുള്ള പുരസ്കാരം ഇതിന് ലഭിച്ചു.
1992 ൽ കമ്പനി രാമൻ കാന്ത് മുഞ്ജൽ ഫൌണ്ടേഷൻ (ആർ‌കെ‌എം‌എഫ്) ആരംഭിച്ചു.
അവർ താഴെപ്പറയുന്ന സംരംഭങ്ങൾ നടത്തുന്നു.
രാമൻ മുഞ്ജൽ വിദ്യാ മന്ദിർ (വിദ്യാഭ്യാസ സ്ഥാപനം) ബി‌എം‌എൽ മുഞ്ജൽ സർവകലാശാല
സാമ്പത്തിക വർഷത്തിൽ കോർപ്പറേറ്റ് സാമൂഹിക ഉത്തരവാദിത്തത്തിനായി (corporate social responsibility) കമ്പനി 1.4 കോടി ഡോളർ ചെലവഴിച്ചു.
കരീബിയൻ പ്രീമിയർ ലീഗ് എന്ന ട്വന്റി -20 ക്രിക്കറ്റ് ഫ്രാഞ്ചൈസിയുടെ സ്പോൺസറാണ് ഹീറോ.
ഇന്ത്യയിലെ മുൻനിര പുരുഷ ഫുട്ബോൾ ലീഗ് ആയ ഇന്ത്യൻ സൂപ്പർ ലീഗ് , പുരുഷന്മാരുടെ രണ്ടാം നിര ലീഗ് ആയ ഐ-ലീഗ് , മൂന്നാം നിര ഐ-ലീഗ് രണ്ടാം ഡിവിഷൻ, ഇന്ത്യൻ വിമൻസ് ലീഗ് , ആഭ്യന്തര ഫുട്ബോൾ ടൂർണമെന്റ് സൂപ്പർ കപ്പ് എന്നിവയും ഹീറോ സ്പോൺസർ ചെയ്യുന്നു.
ഇന്ത്യൻ ഫുട്ബോൾ ടീമിന്റെ പരിശീലന കിറ്റിന്റെയും വികസന ടീം ഇന്ത്യൻ ആരോസിന്റെയും പ്രധാന സ്പോൺസർമാരാണ് അവർ.
2014 മുതൽ ഹീറോ വേൾഡ് ചലഞ്ച് ഗോൾഫ് ടൂർണമെന്റിന് ഹീറോ സ്പോൺസർ ചെയ്തു.
ഗോൾഫ് യൂറോപ്യൻ ടൂറിലെ രണ്ട് ബ്രിട്ടീഷ് ഇവന്റുകൾ ഹീറോ സ്പോൺസർ ചെയ്യുന്നു, അല്ലെങ്കിൽ ഭാഗികമായി സ്പോൺസർ ചെയ്യുന്നു.
ഇതും കാണുക ആതർ എനർജി ബജാജ് ഓട്ടോ ടിവിഎസ് മോട്ടോർ കമ്പനി ഇന്ത്യയിലെ കമ്പനികളുടെ പട്ടിക അവലംബം പുറം കണ്ണികൾ ഔദ്യോഗിക വെബ്സൈറ്റ് Archived 2021-07-16 at the Wayback Machine
ഹുസൈൻ ഡെറാക്ഷൻ ഇംഗ്ലീഷ് വിലാസം https://ml.wikipedia.org/wiki/Hossein_Derakhshan
2008 നവംബർ മുതൽ 2014 നവംബർ വരെ ടെഹ്‌റാനിൽ തടവിലാക്കപ്പെട്ട ഇറാനിയൻ-കനേഡിയൻ ബ്ലോഗർ, പത്രപ്രവർത്തകൻ, ഗവേഷകൻ എന്നിവയാണ് ഹോഡർ എന്നും അറിയപ്പെടുന്ന ഹുസൈൻ ഡെറാക്ഷൻ.
(പേർഷ്യൻ: حسين درخشان‎; ജനനം. ജനുവരി 7, 1975) ഇറാനിൽ ബ്ലോഗിംഗ് വിപ്ലവം ആരംഭിച്ചതിന്റെ ബഹുമതി അദ്ദേഹത്തിനുണ്ട്.
പേർഷ്യൻ ബ്ലോഗിംഗിന്റെ പിതാവ് എന്ന് പല പത്രപ്രവർത്തകരും വിളിക്കുന്നു.
ഇറാനിൽ പോഡ്‌കാസ്റ്റിംഗ് പ്രോത്സാഹിപ്പിക്കുന്നതിനും അദ്ദേഹം സഹായിച്ചു.
2008 നവംബർ 1 ന് ഡെറാക്ഷനെ അറസ്റ്റുചെയ്യുകയും 2010 സെപ്റ്റംബർ 28 ന് 19½ വർഷം തടവിന് ശിക്ഷിച്ചു.
2013 ഒക്ടോബറിൽ അദ്ദേഹത്തിന്റെ ശിക്ഷ 17 വർഷമായി ചുരുക്കി.
ഇറാനിലെ പരമോന്നത നേതാവ് അദ്ദേഹത്തിന് മാപ്പുനൽകുകയും 2014 നവംബർ 19 ന് എവിൻ ജയിലിൽ നിന്ന് മോചിപ്പിക്കുകയും ചെയ്തു.
ടെഹ്റാനിലെ നികാൻ ഹൈസ്കൂളിലാണ് ഡെറാക്ഷൻ വിദ്യാഭ്യാസം ആരംഭിച്ചത്.
ടെഹ്‌റാനിലെ ഷാഹിദ് ബെഹെസ്തി സർവകലാശാലയിൽ നിന്ന് സോഷ്യോളജിയിൽ ബിരുദം നേടി.
ടൊറന്റോ സർവകലാശാലയിൽ സോഷ്യോളജി പഠിക്കാൻ അദ്ദേഹം സമയം ചെലവഴിച്ചു.
2008-ലെ ലണ്ടൻ സർവകലാശാലയിലെ എസ്‌എ‌എ‌എസിൽ നിന്ന് ഫിലിം ആൻഡ് മീഡിയ സ്റ്റഡീസിൽ ബിരുദാനന്തര ബിരുദം നേടി.
ആദ്യകാല പത്രപ്രവർത്തനം
1999-ൽ ഡെറാക്ഷൻ പരിഷ്കരണവാദ പത്രമായ അസ്ർ-ഇ അസദെഗന് വേണ്ടി ഇൻറർനെറ്റിനെക്കുറിച്ചും ഡിജിറ്റൽ സംസ്കാരത്തെക്കുറിച്ചും എഴുതുന്ന ഒരു പത്രപ്രവർത്തകനായി ആരംഭിച്ചു.
പിന്നീട്, ഈ പ്രബന്ധം നീതിന്യായ വ്യവസ്ഥ അടച്ചപ്പോൾ, അദ്ദേഹം മറ്റൊരു പത്രമായ ഹയാത്ത്-ഇ നമ്പറിലേക്ക് മാറി.
അദ്ദേഹത്തിന്റെ കോളം പഞ്ജരെ-ഐ റൂ ഹയാത്ത് (എ വിൻ‌ഡോ ടു ദി ലൈഫ്, ആൽ‌ഫ്രഡ് ഹിച്ച്‌കോക്കിന്റെ റീയർ വിൻ‌ഡോയെക്കുറിച്ചുള്ള പരാമർശം), എന്ന് വിളിക്കുകയും പിന്നീട് ഡിജിറ്റൽ സംസ്കാരം, ഇന്റർനെറ്റ്, കമ്പ്യൂട്ടർ ഗെയിമുകൾ എന്നിവയെക്കുറിച്ചുള്ള പ്രതിവാര പേജിലേക്ക് വികസിപ്പിക്കുകയും ചെയ്തു.
ബ്ലോഗിംഗ് അഭിഭാഷണം
2000 ഡിസംബറിൽ, ഡെറാക്ഷൻ കാനഡയിലെ ഒന്റാറിയോയിലെ ടൊറന്റോ ]യിലേക്ക് മാറി.
2001 സെപ്റ്റംബർ 25 ന് പേർഷ്യൻ ഭാഷയിൽ വെബ്‌ലോഗ് ആരംഭിച്ചു.
സർദാബീർ: ഖോദം, അല്ലെങ്കിൽ "എഡിറ്റർ: മൈസെൽഫ്" എന്നായിരുന്നു അതിന്റെ പേര്.
അദ്ദേഹം പിന്നീട് സ്വമേധയാ പരിപാലിക്കുന്ന വെബ്‌ലോഗ് ബ്ലോഗർ.
കോമിലേക്ക് മാറ്റി.
അത് അക്കാലത്ത് യൂണിക്കോഡിനെ പിന്തുണച്ചിരുന്നില്ല.
പേർഷ്യൻ ഭാഷയിൽ മറ്റ് പേർഷ്യൻ എഴുത്തുകാർക്ക് ബ്ലോഗർ.
കോം, യൂണിക്കോഡ് സ്റ്റാൻഡേർഡ് എന്നിവ ഉപയോഗിച്ച് വെബ്‌ലോഗുകൾ എങ്ങനെ ആരംഭിക്കാമെന്നതിനെക്കുറിച്ച് ഒരു ഘട്ടം ഘട്ടമായുള്ള ഗൈഡും അദ്ദേഹം തയ്യാറാക്കി.
ജർമനിയിലെ ഫ്രാങ്ക്ഫർട്ടിൽ 2005-ലെ വിക്കിമാനിയ കോൺഫറൻസിൽ രാഷ്ട്രീയ പരിഷ്കരണത്തിനും ഇറാനിലെയും മറ്റ് രാജ്യങ്ങളിലെയും ജനാധിപത്യത്തിന്റെ വളർച്ചയെ സഹായിക്കുന്നതിന് വിക്കികളും ബ്ലോഗുകളും പൂരകമായി ഉപയോഗിക്കുന്നതിനെക്കുറിച്ച് ഡെറാക്ഷൻ സംസാരിച്ചു.
ഇറാൻ വിട്ടപ്പോൾ അദ്ദേഹത്തെ ഹ്രസ്വമായി തടഞ്ഞുവച്ച് രഹസ്യാന്വേഷണ മന്ത്രാലയത്തിലേക്ക് വിളിപ്പിച്ചു.
കുറച്ച് ദിവസങ്ങൾക്ക് ശേഷം അദ്ദേഹത്തിന്റെ ബ്ലോഗിലെ ഉള്ളടക്കത്തെക്കുറിച്ച് ഒരു രഹസ്യാന്വേഷണ ഉദ്യോഗസ്ഥൻ ചോദ്യം ചെയ്യുകയും ഇറാനിൽ നിന്ന് പുറത്തുപോകാൻ അനുവദിക്കുന്നതിന് മുമ്പ് ക്ഷമാപണം ഒപ്പിടാൻ നിർബന്ധിക്കുകയും ചെയ്തു.
എന്നാൽ ഇറാനിൽ നിന്ന് പുറത്തുപോയ ശേഷം സംഭവിച്ച കാര്യങ്ങളെക്കുറിച്ച് അദ്ദേഹം തന്റെ വെബ്‌സൈറ്റിൽ പ്രസിദ്ധീകരിച്ചു.
ആക്ടിവിസം ആന്റി-സെൻസർഷിപ്പ് 2005 ലെ സമ്മേളനത്തിൽ വിക്കിമാനിയയുടെ ആഗോള ശബ്ദ പാനൽ.
മറ്റ് ചില രാഷ്ട്രീയ പേർഷ്യൻ ബ്ലോഗുകളെയും വെബ്‌സൈറ്റുകളെയും പോലെ ഡെറാക്ഷന്റെ വെബ്‌ലോഗും 2004 മുതൽ ഇറാനിൽ സർക്കാർ തടഞ്ഞു (അല്ലെങ്കിൽ ഫിൽട്ടർ ചെയ്തു)
ഇറാനിലെ ഇന്റർനെറ്റ് സെൻസർഷിപ്പിന്റെ സ്ഥിതി കാണുന്നതിന് 2003 ഡിസംബറിൽ അദ്ദേഹം സ്റ്റോപ്പ് സെൻസറിംഗ് എന്ന ബ്ലോഗ് സ്ഥാപിച്ചു.
ഇന്റർനെറ്റ് സെൻസർഷിപ്പിനെക്കുറിച്ചും ഫിൽട്ടറുകളെ ചുറ്റിപ്പറ്റിയുള്ള രീതികളെക്കുറിച്ചും സംസാരിക്കാൻ അദ്ദേഹം ഒരു VOA പേർഷ്യൻ ടിവി ഷോയിൽ കുറച്ച് തവണ പ്രത്യക്ഷപ്പെട്ടു.
അവലംബം പുറത്തേക്കുള്ള കണ്ണികൾ Hossein Derakhshan's official homepage Hossein Derakhshan's blog on The Washington Post, PostGlobal Hossein Derakhshan's column on The Guardian Hossein Derakhshan, Video stream; 'Reform, Youth and Technology in Iran Archived 2019-12-05 at the Wayback Machine at HUMlab - support site during Derakhshan's detention in Iran Derakhshan's childhood in Iran TV PRESS TV interview https://web.archive.org/web/20100926094233/http://www.freetheblogfather.org/ Free the blogfather Hossein Derakhshan, September 2010.
Blogfather: Times are hard for Iran's online free-speech pioneer Archived 2012-07-23 at archive.today (November 2007).
Ottawa Citizen Iranian Blogger Hossein Derakhshan Sued for Defamation in Canada .
(November 2007).
Citizen Media Law Project at Harvard Law School Mehdi Khalaji sues Hossein Derakhshan (November 2007).
Critical Montage People Change, Principles don't .
My Heart Is In Accra Reform, Youth, and Technology in Iran Archived 2019-12-05 at the Wayback Machine , Lecture by Hossein Derakhshan (February 2006), HUMlab Sweden (video stream).
Tough Times for Iranian Blogger (November 2007).
Lenin's Tomb A neo-con censorship: A Threat to All of Us (August 2007).
Monthly Review Hoder's recent problems .
(August 2007).
Iranian Shutting Down Hoder (August 2007).
Iranian Wan-Ifra Hossein Derakhshan Archived 2019-09-27 at the Wayback Machine Jailed since November 2008 (April 2014) പ്രൊഫൈലുകൾ Blogfather: Times are hard for Iran's online free-speech pioneer Archived 2012-07-23 at archive.today (November 2007).
Ottawa Citizen Blog Spring ( Wired magazine ) Persian blogging round the globe ( BBC News ) A Dissident's Diary .
UofT Magazine I'll blog your house down (January 2006).
Haaretz Web relations: Iranian blogs his way to Israel (January 2006).
Jerusalem Post In Weblogistan .
Die Zeit Jürgs, Alexander.
(December 2005).
Vater der Blogger Frankfurter Allgemeine Zeitung Hoder visar ett annat Iran Svenska Dagbladet Raadsels rond opsluiting omstreden Iraanse blogger Archived 2019-12-05 at the Wayback Machine (Oktober 2010).
De Nieuwe Reporter - Dutch പ്രസിദ്ധീകരണങ്ങൾ Why Europe should build its own social platform for news (2019).
If news is dying, who will safeguard democracy?
Television’s Reinvention and the Era of Post-Enlightenment (2019).
Iran Lives on This App (2018).
Information Disorder: Toward an interdisciplinary framework for research and policymaking Archived 2018-08-18 at the Wayback Machine (2017).
With Claire Wardle.
Council of Europe The Web We Have to Save (2015).
Democracy's Double Standard (January 2006).
The New York Times Democracy's Double Standard n Iran (January 2006).
International Herald Tribune Wiki-ocracy Archived 2006-06-12 at the Wayback Machine from openDemocracy Iran Needs Nuclear Weapons , Washington Post .
Beware the bomber, not the bomb (February 2006) The Guardian Linking Tehran and Tel Aviv (May 2006).
BBC News Why Iran loves Zidane (July 2006).
The Guardian No Iranian che (August 2005).
The Guardian Iran's young reformers Archived 2015-12-22 at the Wayback Machine .
(July 2005).
openDemocracy Ein TV-Sieg .
(June 2005).
ഹൃദയ ശസ്ത്രക്രിയ ഇംഗ്ലീഷ് വിലാസം https://ml.wikipedia.org/wiki/Cardiac_surgery
ഹൃദയത്തിലോ ഗ്രേറ്റ് വെസ്സലുകളിലോ നടത്തുന്ന ശസ്ത്രക്രിയയാണ് ഹൃദയ ശസ്ത്രക്രിയ എന്ന് അറിയപ്പെടുന്നത്.
ഇംഗ്ലീഷിൽ ഇത് കാർഡിയാക് സർജറി , അല്ലെങ്കിൽ കാർഡിയോ വാസ്കുലർ സർജറി എന്ന് അറിയപ്പെടുന്നു.
ഹൃദയ ശസ്ത്രക്രിയകൾ നടത്തുന്നത് സാധാരണയായി ഒരു ശസ്ത്രക്രിയാവിദഗ്ധൻ ആണ്.
ഇസ്കെമിക് ഹൃദ്രോഗത്തിന്റെ സങ്കീർണതകൾ (ഉദാഹരണത്തിന്, കൊറോണറി ആർട്ടറി ബൈപാസ് ഗ്രാഫ്റ്റിംഗിനൊപ്പം); ജന്മനാ ഉണ്ടാകുന്ന ഹൃദ്രോഗം ശരിയാക്കാൻ; അല്ലെങ്കിൽ എൻഡോകാർഡിറ്റിസ്, റുമാറ്റിക് ഹൃദ്രോഗം, ഉൾപ്പെടെ വിവിധ അവസ്ഥകൾ ചികിത്സിക്കാൻ ഇത് പലപ്പോഴും ഉപയോഗിക്കുന്നു ചികിത്സിക്കാൻ.
ഹൃദയം മാറ്റിവയ്ക്കൽ ശസ്ത്രക്രിയയും ഇതിൽ ഉൾപ്പെടുന്നു.
ചരിത്രം 19-ാം നൂറ്റാണ്ട്
പത്തൊൻപതാം നൂറ്റാണ്ടിൽ ഫ്രാൻസിസ്കോ റൊമേറോ (1801) അൽമേരിയ നഗരത്തിൽ നടത്തിയ പെരികാർഡിയത്തിലെ (ഹൃദയത്തിന് ചുറ്റുമുള്ള സാക്ക്) ശസ്ത്രക്രിയ, ഡൊമിനിക് ജീൻ ലാരേ (1810) ഹെൻറി ഡാൾട്ടൺ (1891) ഡാനിയൽ ഹെയ്ൽ വില്യംസ് (1893) എന്നിവരുടെ ആദ്യകാല പ്രവർത്തനങ്ങൾ എന്നിവയാണ് ഹൃദയ ശസ്ത്രക്രിയയിലെ ആദ്യകാല സംഭവ വികാസങ്ങൾ.
ഇപ്പോൾ ഓസ്ലൊ എന്നറിയപ്പെടുന്ന ക്രിസ്റ്റിയാനിയയിലെ റിക്സ് ഹോസ്പിറ്റലിൽ, 1895 സെപ്റ്റംബർ 4 ന്, ആക്സൽ കാപ്പെലൻ ഹൃദയത്തിലെ ആദ്യത്തെ ശസ്ത്രക്രിയ നടത്തി.
ഇടത് ആക്സിലക്ക് കുത്തേറ്റ 24 കാരനായ ഒരാളിൽ ആയിരുന്നു ശസ്ത്രക്രിയ.
രോഗി ഉണർന്ന് 24 മണിക്കൂർ സുഖമായിരുന്നുവെങ്കിലും പനി ബാധിച്ച് മൂന്ന് ദിവസത്തിന് ശേഷം മീഡിയാസ്റ്റിനിറ്റിസ് ബാധിച്ച് മരിച്ചു.
ഗ്രേറ്റ് വെസ്സലുകളിലെ ശസ്ത്രക്രിയ (ഉദാഹരണത്തിന്, അയോർട്ടിക് കോർക്റ്റേഷൻ റിപ്പയർ, ബ്ലാലോക്ക്-തോമസ്-ടൌസിഗ് ഷണ്ട് ക്രിയേഷൻ, പേറ്റന്റ് ഡക്ടസ് ആർട്ടീരിയോസസ് അടയ്ക്കൽ എന്നിവ നൂറ്റാണ്ടിന്റെ തുടക്കത്തിൽ സാധാരണമായിത്തീർന്നു.
എന്നിരുന്നാലും, 1925-ൽ ഹെൻറി സൌട്ടാർ മിട്രൽ വാൽവ് സ്റ്റെനോസിസ് ഉള്ള ഒരു യുവതിയ്ക്ക് വിജയകരമായി ശസ്ത്രക്രിയ നടത്തുന്നതുവരെ ഹൃദയ വാൽവുകളിലെ പ്രവർത്തനങ്ങൾ അജ്ഞാതമായിരുന്നു.
ശസ്ത്രക്രിയക്ക് ശേഷം രോഗി വർഷങ്ങളോളം അതിജീവിച്ചുവെന്നാലും സൌട്ടാറിന്റെ സഹപ്രവർത്തകർ ഈ നടപടിക്രമം ന്യായീകരിക്കാനാവാത്തതാണെന്ന് കരുതിയതിനാൽ അദ്ദേഹത്തിന് ശസ്ത്രക്രിയ പ്രവർത്തനങ്ങൾ തുടരാൻ കഴിഞ്ഞില്ല.
ആൽഫ്രഡ് ബ്ലാലോക്ക്, ഹെലൻ ടൌസിഗ്, വിവിയൻ തോമസ് എന്നിവർ 1944 നവംബർ 29 ന് ജോൺസ് ഹോപ്കിൻസ് ആശുപത്രിയിൽ, ടെട്രാലജി ഓഫ് ഫാലോട്ട് ഉള്ള ഒരു വയസ്സുള്ള പെൺകുട്ടിയിൽ ആദ്യത്തെ വിജയകരമായ പാലിയേറ്റീവ് പീഡിയാട്രിക് കാർഡിയാക് ഓപ്പറേഷൻ നടത്തി.
രണ്ടാം ലോകമഹായുദ്ധത്തിനുശേഷം ഹൃദയ ശസ്ത്രക്രിയ ഗണ്യമായി മാറി.
1947ൽ ലണ്ടനിലെ മിഡിൽസെക്സ് ഹോസ്പിറ്റലിലെ തോമസ് സെല്ലേഴ്സ്, പൾമണറി സ്റ്റെനോസിസ് ബാധിച്ച ടെട്രാലജി ഓഫ് ഫാലോട്ട് ഉള്ള രോഗിയുടെ ശസ്ത്രക്രിയ നടത്തി.
1948-ൽ, സെല്ലേഴ്സിന്റെ പ്രവർത്തനങ്ങളെക്കുറിച്ച് അറിയാത്ത റസ്സൽ ബ്രോക്ക്, പൾമണറി സ്റ്റെനോസിസിന്റെ മൂന്ന് കേസുകളിൽ പ്രത്യേകമായി രൂപകൽപ്പന ചെയ്ത ഡൈലേറ്റർ ഉപയോഗിച്ചു.